„Ne vom ridica din nou”. Stare de urgență sanitară în Los Angeles: peste 150 de mii de oameni nevoiți să fugă din calea flăcărilor
Dezastrul istoric din California pare de neoprit. Autoritățile au anunțat că suprafețele afectate de incendii cresc foarte repede, iar din cauza fumului a fost instituită stare de urgență sanitară în Los Angeles. Peste 150 de mii de persoane au fost deja evacuate, alți oameni urmează să plece din calea flăcărilor. Polițiștii au avut și situații în care locuitorii de pe coastă au refuzat să plece, așa că au anunțat măsuri dure. Până acum 22 de persoane au fost arestate pentru că au încălcat ordinul de evacuare.